
1984. SZEPTEMBER ÁRA: 6.50 ET 


Kedves 
Gyerekek! 


Májusi számunkban jelent meg a TRIÁL játék- 
pályázata, amelyen 494 gyerek vett részt. A fel- 
adatok megoldása nem volt könnyű, mégis sok 
gyereknek sikerült. Bemutatunk néhányat a 
díjnyertes munkákból. 

Nekem nagyon tetszett Bükkösi Krisztián 
munkája, mert a legkedvesebb játékát saját 
maga készítette. A társasjáték címe Hegyre föl, 
völgybe le. Különféle akadályokon át jutnak el a 
játékosok a magasleshez, ahonnan megfigyelhe- 
tik az erdei állatokat. A bocsok ki is próbálták 
a játékot, csuda izgalmas! 


Cziboly Ádám varázsdobozt tervezett. Elkép. 
zelése szerint a doboz gombnyomásra zenélni 
kezd. Legfelül a kottát látjuk, a felső ablakban 
babák táncolnak, középen állatok mulatoznak, 
alul pedig a pontos időt mutatja. 

Liktor Gábor űrvárost tervezett, Kertész Lí- 
via a legkedvesebb játékát rajzolta le. 

A TRIÁL 68 gyereket jutalmazott munkájáért 
játékkal. Mindenkinek köszönjük a beküldött 
rajzot ; szép munkákkal gazdagodott a Dörmögő 
képtár! ! 

BÜKKÖSI KRISZTIÁN, 7 éves, Budapest A 

Júliusi számunk rejtvényeinek helyes meg- 
fejtése: 

A mértani formák közül a háromszögből 
színezhettetek ki legtöbbet, összesen kilen- 
cet. 

A képen látható tárgy neve: mozsár. 
Borsot törtek benne vagy száraz kenyeret 
morzsának. 

Szerencsés nyerteseink: 

Erdős Marci, Éliás Virág, Kardos Katalin, 
Kontratovics Edit, Majer Anna és Zsuzsi, Szd- 
bó Gergő, Szőllős Peti, Budapest — Boda 
Ágnes, Üllő — Boda Tünde, Kajdacs — Bogáti 
Adrienn, Szombathely — Dobos Zoltán, Al- 
másneszmély — Fehérvári Erika, Bócsa — 
Goller Ágnes, Székesfehérvár — Göcző Ani- 


ta, Százhalombatta — Gyurján Ágnes, Nyír- 
egyháza — Hajdú Tünde és Erika, Halmaj 
— Juhász Irén, Aparhant — Kicska Mónika, 
Jánkmajtis — Maizer Ágnes, Bélapátfalva — 
Miklósi László, Pátroha — Pócsay Antal, 
Érd — Szarka Jutka, Sopron —— Szarka 
Szilvia, Békéscsaba —Szücsi Andrea, Monor 
— Tokaji Veronika, Kisújszállás — Urbán 
Tímea, Nagykőrös — Vékony Gábor, Kismá- 
nyok — Witzl Roland, Kurd — Zaicsits Tí- 
mea, Kimle. 
k 

Az Állatkerti séta című sorozatunk má- 
sodik , LEG" feladatának helyes megfejté- 
sét és a nyertesek névsorát októberi szá- 
munkban közöljük. 


SZEPTEMBER 


Nappal még felmelegszik az idő, de éj- 
szakánként hűvös van már. Meleg helyre 
húzódnak a bogarak, elbújnak a pókok. 
Lassan aludni készül a természet. Figyeljé- 
tek meg, hogyan változnak a fák, a bokrok 
színei 


ge 
KERTÉSZLÍVIA, 4 tres, 
Veszprém 


LIKTOR GÁBOR, 6 éves, Ózd 


Szeretettel üdvözöl 

sorsoltunk a szerkesztő- 0 
ségben, Láttad Zsákban a . 2 e a 9 ég; 
macska című kifestőnket? 
Megfejtetted és beküldted 
a benne található rejt- 
vényt? A megoldást 19 973 j 
gyerek küldte be; 100 já- 
tékot sorsoltunk ki közöt-  / 
tük. Jó mulatást kíván a já- ( 
tékhoz a MŰTEX (55 játé- j 
kot ajándékozott) és a § 
SZERKESZTŐSÉG! ) 

m-nél VI 


MADÁR ESZTER rajzai 


GÁRDONYI GÉZA : 


UGRI meg BUGRI 


Túl a rónán van egy nagy erdő. Abban él két mókus. 

Az egyik neve: Ugri. 

A másik neve: Bugri. 

Ezek a mókusok testvérek volnának. Csakhogy . . . Mi 
történt? Én sem hinném, ha magam nem láttam volna. 

Mikor az apjok, az öreg mókus meghalt, a temetés 
után Ugri beült az odúba és így szólt: 

— Kedves öcsém, Bugri! Eredj el, keress magadnak 
más hajlékot! Én itt maradok. 

— Adj legalább az útra egy-két bikkmakkot — mon- 
dotta Bugri szomorúan. 

— Ej, édes öcsém — felelt Ugri —, nagy az erdő, sok 
a bükkfa. Szedegess az úton. 

Azzal kihozott az apja kamarájából egy bükkmakkot, 
és jó étvággyal megebédelte ott az ajtó előtt. 


Az öccsének egy falatot sem adott. 

Bugri szomorúan pillantott a bikkmakk eldobott hé- 
jára, és elindult nagy búsan a vadon erdőbe, hogy hajlé- 
kot keressen. 

Az első odút egy tölgyfán találta. 

Megörvendett az odúnak. Vígan futott föl a fára. De 
amint bekukkantott a mélyébe, kiszólt onnan a sárga 
szemű fülesbagoly: 

— lhi-uhu hókusz-pókusz. 
Mit akarsz itt Bugri-mókus? 

— Csak jó napot kívánok neked, bagoly ténsasszony 
— felelte Bugri ijedten. 

Azzal odább ugrott. 

És keresgélt tovább. 

Nemsokára lelt egy másik odút. 

Ennek is igen megörvendett. 

Ahogy betekint, az odúból a kígyó zavarta vissza : 

— Szikra csípje meg a lábad, 
Elmenj innen, mert megváglak! 
Bugri egy pillanat alatt elszökemlett onnan is. 
Egy harmadik odúból meg a sündisznó sziszegett rája: 
— Nini, hát kend itt mit kémlel? 
Majd megbököm a tüskémmel! 


Bugri egy pillanat alatt elszökemlett onnan is. 

A következő helyen meg jóformán félig se mászott fel 
a fára, a vadgalamb nekiesett a párjával, és úgy össze- 
csipkedte a szegény mókust, hogy azt sem tudta, melyik 
lábára sántítson. 

Nagyon búsult a kis mókus. 

— Hiába járom az erdőt — szólott búsan. — Nincs itt 
üres lakás sehol. Mi lesz belőlem? Eső megver. Szél meg- 
fúj. Aztán meg majd jönnek a téli fagyok: gyönge kis 
bundámban bizony megvesz az isten hidege. 

Hát, amint így töprenkedik a faágon, egyszer csak ki- 
dugja a fejét a kéreg alól egy szarvasbogár. 

— Jó napot, mókus úr — köszön Bugrinak tisztelettel 
—, miben fő a feje? 

— Nagy az én bajom, kedves szarvasbogár pajtás — 
feleli a mókus. — Vándorúton vagyok. Hajlékot keresek. 
De hiába! Felkutattam már a környéken minden zeget- 
zugot, az egész erdőben sehol nincs üres odú. 


— Bizony — felelte a szarvasbogár —, sok a lakó az er- 
dőben, hanem azért, ha dolgozni nem restell, mókus 
uram, ajánlok én szívesen egy alkalmas odút. 

— Előre is köszönöm — felelte a mókus —, mondha- 
tom, nagyon jót cselekszik velem. 

— Hát csak jöjjön utánam — mondotta a szarvasbo- 
gár. 

Azzal szétnyitotta a szárnyait és repült, repült jóságos 
dongással sok fatörzs között, lombokon keresztül, míg 
végre elérkezett egy öreg tölgyfához. 

A mókus mindenütt követte a szarvasbogarat és bi- 
zony jól kimelegedett, de azért csaknem egyszerre ért 
oda a bogárral. 

— No — szólott a szarvasbogár —, itt tessék dol- 
gozni. Olyan pompás odút készíthet itt, hogy egy kis 
mackó is ellakhatnék benne. 

Azzal be sem várta a mókus köszönetét, csak szétnyi- 
totta ismét a szárnyait, már fönt járt a levegőben, mikor 
ennyit mondott: 

— Jó napot! 


És tovább repült a vadcseresznye fára, 

A mókus örvendezve szaggatta le a fatörzs öreg kér- 
gét. Alatta meglelte az odúnak alkalmas helyet. 

Addig kaparta, addig rágta, amíg csakugyan kényelmes, 
jó lakást készített magának. 

Persze hetekig tartott, amíg mindent rendbe szedett 
a lakásban. Mert az ágyat, polcot, ajtót mind egymaga 
mesterkedte. Hanem aztán nagy is volt a gyönyörűsége, 
mikor az első zsák mogyorót beszállította a kamarába. 

— Nem félek most már — szólott elégedetten Bugri. 
— Jöhet a hó, az eső, a szél, de még a téli nagy hideg is. 
—ÉS késő őszig hordta befelé szorgalmasan a télre valót. 

Hát Ugri mit mívelt ezalatt? 

Bizony nem dolgozott Ugri semmit. Még arra is rest 
volt, hogy eljárt volna a szomszéd völgybe, a diófákra, 
hogy ott ebédeljen. Egész nyáron, egész őszön át otthon 
lebzselt. Azt fogyasztotta, amit az apja hagyott neki a 
kamarában. Mindennap jól beebédelt, vacsorázott. Na- 
gyokat heverészett. Esténként pedig, mikor a tücskök 
nótázásba fogtak, táncolt is veszekedettül. Utána pedig, 
mikor elfáradt, kiült a faágakra, a hajlék elé, és vígan 
szimmantgatta a virágok illatát. 


Még csak arra sem gondolt, hogy rozzant a bejárat. 
Meg kellene igazítani. Lassanként aztán megromlott az 
úgy, hogy mikor az odúban bent feküdt, azt érezte, künn 
heverészik a szabad ég alatt. De hát: 

— Ráérünk még arra — mondogatta —, hol van még 
a tél. 

Közben aztán észrevétlenül elmúlt a nyár. A zölderdő 
egyszerre átváltozott sárga erdővé. Utána a falevelek el- 
búcsúztak az ágaktól. A hideg szél lerohant a havasok te- 
tejéről és haragos zúgással rázta le a fáknak megmaradt 
lombjait. 

Az odú ajtaját is megtépázta. 

Akkor szállta meg csak a félelem Ugrit. 8 

— Jaj, istenem — szólott —, itt a tél a nyakamon. És 
én még nem dolgoztam és nem is gyűjtöttem semmit. 

Szaladgált, kapkodott jobbra-balra, először is ennivaló 
után. De már akkor a makkot, mogyorót fölfalták a vad- 
disznók. A diót pedig betakarította a borz. Ami kis hul- 
ladék maradt volna még a földön a haraszt között, azt a 
hó egy éjjel vastagon betakarta. 

A mókus ínségbe jutott. 

Behúzódott a legbelső rejtekszobába, és ott bánkódott 
a nyomorúsága fölött. 


Csakhogy a téli szél ott sem hagyott neki nyugtot. 
Besuhogott a gondozatlan ajtajú odún, és megcsipkedte 
kegyetlen hidegével Ugri úr bundáját. 

Ekkor jutott eszébe az öccse. 

— Vajon mi lett az öcsémből? Hátha van annak jó me- 
leg hajléka? És talán tele is a kamrája. 

Azután sóhajtott: 

— Bizony rosszul bántam vele — gondolta könnyezve 
—, de annak mindig jó szíve volt. Talán megkönyörül 
most is rajtam. 

Éhesen és dideregve nekiindult a zúzmarás erdőnek. 
Sehol egy falevél. Sehol egy bogár. Sehol egy pillangó. 
Csak a vaddisznó turkál a hóban, s a varjak kárognak a 
száraz faágakon. 

Bekopog az első odún, amelyet útjában talál. 

Kopog erősebben. 

Semmi felelet. 


A füles bagoly fölébred a sok kopogásra, és mérgesen 
kirobban. Megcsapkodja szárnyával, megcsipkedi a szá- 
jával: 

— Adta kóborló mókusa! 
Kendnek ide semmi jussa! 
Mit zavar itt ilyen-olyan, 
az én csöndes lakásomban? 


Megy odább a nyomorult mókus. A foga vacog, keze 
reszket. Lába fázik a hidegben. A fülei majd lefagynak. 

Bezörget a másik odún. 

Nem felel senki. 

Zörget, zörget sokáig. 

— Ki az? — szól a kígyó az álmot kidörzsölve a szemé- 
ből. — Ki mer engem háborgatni tavasz előtt? 

— Kérem alássan — kiabál be Ugri —, nem lakik itt 
egy Bugri nevű mókus? 

— Micsoda — szól mérgesen a kígyó —, hát tudako- 
zóhely az én házam? Vagy rendőrség? 

Azzal kiugrik és akkorát csíp a mókus lábaszárán, hogy 
Ugri visítva menekül onnan. 


Megy dideregve és éhezve tovább. 

Megint talál egy odút. 

Itt már fél. 

Vajon be merjen-e kopogtatni? 

Aggodalmasan járkál le és föl a bejárat előtt. 

— Megvárom az éjszakát — gondolja. 

A csikorgós hidegben aztán bátorságot szed mégis: 
bekukucskál a hasadékon. 

Odabenn sötét van. 

Kinyitja a zárat, hogy beljebb nézhessen. De hirtelen 
megcsúszik a lába és zsupsz! bepottyan az odúba. 

Az odú a sündisznó odúja volt. 

A sündisznó nehéz álomban, összekuporodva feküdt 
a lakása mélyén. Égnek állott minden tüskéje. Jaj, az 
Ugri most megjárta: ezer tüske is szúródott egyszerre 


az oldalába. Alig tudott kimászni az odúból. Még szeren- " 


cse, hogy a tüskésdisznó föl nem ébredt, mert még több 
szúrást kapott volna. 

Végre hetekig való keserves kóborlás után ráakadt az 
öccse hajlékára. 


Kopogtatott alázatosan. 

— Ki az? — kérdezte Bugri. 

Rögtön megismerte az öccse hangját. 

— Én vagyok, a te szerencsétlen bátyád : Ugri. 

Bugri gyorsan kinyitotta az ajtót, és a nyakába borult 
a bátyjának. 

— lsten hozott, kedves bátyám. No, szép tőled, hogy 
végre meglátogatsz. 

— Hát nem haragszol rám? — kérdezte Ugri sírva. 

— Hogy haragudnék már, amikor látom, micsoda si- 
ralmas állapotban vagy. Beteg voltál, édes bátyám? No, 
gyere beljebb. Feküdj le a meleg taplódíványra. Takard 
be a lábadat a mohapaplanommal. Aztán egyél is valamit, 
mert látom, éhes vagy. És majd, ha jóllaktál, megpihentél, 
mondd el sorjában, mi történt veled. 


Hogy miképpen beszélte el Ugri mókus az öccsének a 
nyomorúságba jutását, azt már én nem tudom. Hanem 
azt láttam, egy hét múlva, hogyan sietett haza egyik zúz- 
marás fáról a másikra ugrálva. Pedig ugyancsak meg volt 
terhelve. Egy ajtónak való fenyődeszkát cipelt. Meg egy 
meleg mohapokrócot. Meg egy zsák mogyorót. 


KÁROLYI AMY: 


Nyugvó nap fényét 
őrzi az ablak. 
Kisleány olvas 
háttal a napnak. 


Leckét betűzget, 
szókat tagolgat: 
a betűk szóvá 
összefonódnak. 


Szavakból mese 
szövődik lassan, 
kisleány olvas 

arany ablakban. 


mi ad age éb 8 ÉV Fell 
Ébresztő! Már te is iskolás vagy! 


Figyeld meg, mit csinál a maci, mielőtt iskolába indul! Mi lenne a képek helyes sorrendje? 
Számozással vagy pöttyökkel jelöld a képek alatt! Hány képen tesz a maci olyat, amit te is 
ugyanígy teszel reggelenként? Karikázd be színes ceruzával ezeket a képeket! 


ide te írd be az oldal számát! ] 


21 1p— ] 


me 74. 


Melyik macit dicsérnéd meg? Többet is találtál? 
Színezd ki őket! Rajzolj a virágládába annyi vi- 
rágot, ahány maci helyesen, iskolás módjára vi- 
selkedik! 


ANNE GEELHAAR: 


A szüret 


Volt egyszer egy barátságtalan, szürke cic- 
kány. Dombon lakott egy házikóban, onnan járt 
vadászni, és mindent megevett, ami csak útjába 
került. 

Egy napon kedve támadt valami édes cseme- 
gére. 

A nyár melege pirosra érlelte a bogyókat, a 
diót, az almát, a körtét meg a szőlőt; a kertek- 
ben vidáman lengedezett az őszi szél. Megci- 


bálta a fákat, bokrokat, hogy csak úgy potyo- 
gott róluk a sok gyümölcs. 

A cickány vette a kiskocsiját és uccu neki, el- 
indult a dombról lefelé, a kertekhez. 

Odalent mindent összehordott, amit csak ta- 
lált; ne maradjon itt másnak semmi! 

Amikor jól megtelt a kiskocsi, indulni akart 
vele. De nehéz volt ám a kocsi, és a dombra me- 
redek út vezetett. 

— Megtoljuk! — huppant le a mókus a fáról. 
A fűből előugrándozott a béka, a bokorból a 
nyúl, és a sün is előtipegett a káposztásból. 
Valamennyien segíteni akartak. 

A cickány rájuk mordult: — Magam is elbol- 
dogulok! — Félt, hogy az állatok részt kérnek a 
gyümölcsből. 

Csak húzta, húzta a kocsiját. 

De a dombra vezető út meredek volt, a kocsi 
pedig nehéz. A cickány hiába erőlködött, a ko- 
csi egyszercsak nekiiramodott, és visszagurult 
a lejtőn. 

Odaugráltak, odatotyogtak erre az állatok, 
fogták, és jól megtolták a kocsit: —HÓ-RUKK! 
— Egykettőre ott is állt már a ház előtt. 

A cickány döbbenten kérdezte: — Miért se- 
gítettetek? 

— Láttuk, hogy nem bírsz vele egyedül! — 
felelték az állatok, és indulni akartak. 

Elszégyellte magát erre a barátságtalan, 
szürke cickány. Tüstént asztalt terített, és jó- 
szívvel megvendégelt mindenkit. 

A béka örömében a patakhoz ugrándozott, 
italt hozott, és csaptak együtt olyan mulatságot, 
hogy máig is szívesen emlegetik, ha találkoznak. 

Fordította: KUN MAGDA 


SOMORJAI ÉVA rajza 


SOMORJAI ÉVA rajza 


PI teeem a kertedhen? 


Anyuka vendégeket vár ebédre. Azt kéri tőled, hogy menj a kertbe, és szedj tele két kosarat zöld- 
séggel, gyümölccsel. Itt látod a kosarakat is. A bal oldali kosárba csak a zöldségeket szedd, a jobb 
oldaliba csak a gyümölcsöket! (Rajzold bele őket, vagy húzz vonalakat a zöldségektől az egyik 
kosárhoz, a gyümölcsöktől a másikhoz!) Melyik kosárba mi kerül? 

ha 


Ha most ismerkedsz a festés, 
gyurmázás örömeivel, jó hasz- 
nát veheted a köténynek. Ma- 


gad is elkészítheted, ha van a 
háznál egy nagyobb műanyag 
zacskó. 


Tartsd a zacskót aljával felfelé 
és vágj rajta nyílásokat úgy, 
ahogy képünkön a szaggatott 
vonalak mutatják. Ha kész, for- 
dítsd meg! Vágj függőleges ha 
sítékot a háta közepéig; Így 
könnyebben belebújhatsz! 

Használat után a kötényt akár 
el is dobhatod, hiszen ugyan- 
ilyen könnyen készíthetsz he- 
lyette másikat. 

SÓTI KLÁRA terve és rajza 

— TÜz. ! TUZ! p (Labdajáték 5.12 áz ! 


Kékai szarvas stb. ÉZHtÁN kör- 
. beállják a labdát, feléje nyújt- 
"ják a kezüket és várnak. A já- 
..  tékvezető egyszercsak azt ki- 
áltja: 
TŰZ! TŰZ! TŰZ! SZARVAS! 
A , szarvas" felkapja a labdát, 
és igyekszik eltalálni a menekü- 
. lő játékosok valamelyikét. Akit 
eltaláltak, kiáll a játékból. A 
többiek ismét a labda köré 
gyűlnek, és várják a játékve- 
zető újabb kiáltását — most már 
. "egy másik vadállat nevével. Így 
. folytatódik a játék mindaddig, j 
. amíg végül már csak egy játékos só 
. marad. Ő a győztes! Más; í 

Valaki kopogtat az ajtón. 
— Ki kopog? 
— Az Ünnep! 
) (— Nahát) 
— Tessék bejönni, kedves Ünnep! 
(— Egy élő ünnep! Mindjárt belép! 
Itt van!) 
Tr" — Jónapot kívánok a házigazdáknak! 
— Jónapot kívánunk a vendégnek! 
) (— Hogy libeg-lobog!) 
"ép — lde rajzolom az Unnepet 
a  —— azoknak, akik még nem találkoztak vele: 


Egyszerre hasonlít 
egy gyertyára, egy karácsonyfára. . 
és egy születésnapi tortára. 


aszt 


íj S 
Megilletődötten üldögélünk: 
Eljött hozzánk az Ünnep. 
— Dehát milyen ünnep van ma? 
Karácsony? 
Evnyitó? 
Vasárnap? 
Pedagógusnap? 
— Egyik sem. 
(— Akkor miért?) 
— Lehet, hogy eltévedt, kedves Ünnep? 
— Lehet, hogy tévedésből 
kopogtatott be hozzánk? 
— Ó nem, tévedés kizárva. 
Nekem itt dolgom van. 
(— Ti értitek ezt? Dolga van velünk, 
egy közönséges hétköznapon!) 
Örömünkben olyan szép 
csipketerítőket vágunk, 
mint még soha. 
s hármat csinál: 


[ej 


A rojtosat édesapjának, 
a cakkosat édesanyjának, 
a nevetőset a kistestvérének. 

Az Ünnep biztosan jól érzi magát, Olyan kedvesek, h 
é mert egész nap velünk marad. figyelmesek, 
Délután, amikor jönnek a szülők, türelmesek, § 
hozzánk csatlakozik, és hazakísér. e udvariasak, 
(J Anya és Apa zavarban vannak: szolgálatkészek vagyunk, 
pe — Milyen ünnep lehet ma? 4 mintha nem is mi lennénk azok. 
Születésnap? — Maradj velünk, Ünnep, 
Névnap? o hogy ezentúl minden napunk 
Házassági évforduló? ilyen legyen! 
6  — Nem, nem. Nem felejtettünk el semmit. . Ne csak karácsonykor, 
— Közönséges hétköznap van. . ne csak születésnapkor, 
Bejön az Ünnep az otthonunkba, ne csak házassági évfordulón 
és az asztalunkhoz ül. w örüljünk egymásnak! 4 
Anya és Apa vacsorát készít. — Rendben van — bólint Ünnep. ; 
A gyerekek gondosabban terítenek, — Veletek maradok, ha valóban 
(69) mint máskor. így akarjátok, 


s akkor minden nap egy-egy ünnep lehet: 


Nem értjük, miért, 
a család ünnepe. 


de muzsikál a kedvünk, 
mintha ürge enjáj, 


CSak XA 
Még halak ebben üszkálkek Üsse kő, legyen minden másnap! 
g a halak is fürgébben úszkálna v s w a 
az akváriumban, és a pintyőkék is 3 
vidámabban fütyörésznek a ketrecben. 

Az állatkerti Elefántház belsejében sűrű pára gomolyog. 
A nagy házban, amely az elefántok és orrszarvúak mel- 
lett a vízilovaknak is otthont ad, még a téli hidegben is 
kellemes meleg van. A nagy medencében, ahol az ormót- 
lan testű víziló-mama fürdik, egyre apad a víz. — Vajon 
szándékosan eresztik ki a medencéből a vizet? — érdek- 
lődnek a látogatók. Hamarosan megtudják, hogy Tücsök, 
a víziló-mama anyai örömök elé néz; kicsinye lesz. Ilyen- 
kor pedig nem lehet mély víz a medencében. 


DR. HOLDAS SÁNDOR: Levegőt a kis vizilónak! 


A víziló-gyerek a vízben születik ugyan, de ha nem 
jutna nyomban levegőhöz, úgy elsüllyedne a vízben, mint 
egy kődarab. Ezt azonban a víziló-mama is tudja. Ezért a 
kis víziló megszületése után azonnal a kicsi hasa alá dugja 
hatalrnas fejét, és jókorát lendít az apróságon. Akkora 
ez a lendítés, hogy a kis víziló szinte kirepül a vízből, az- 
tán nagy csobbanással újra lemerül. De tüdeje akkor már 
tele van az éltető levegővel és kibírja addig, amíg újra a 
víz felszínére kerül. A mama az első percekben állandóan 
figyeli kölykét, és óriási fejének gyengéd lökdösésével 
többször is a víz tetejére segíti, ha szükség van rá. Ami- 
kor a kis víziló már szabályosan lélegzik, és elég biztosan 
fekszik a víz tetején, akkor megnyugszik az anyja és 
szopni engedi őt. 

Mindehhez azért van szükség sekély vízre, mert abban 
a kicsi nem süllyedhet le, nem sodródhat messzire; az 
anyja pedig biztosabban férkőzhet alája a fejével. 

Hazájában, ahol a víziló szabadon úszkál a folyóban, 
ugyancsak a lejtős, sekély vizű partokra húzódik, amikor 
kicsinye születését várja. A Nílus partjain nagy csapa- 
tokban élnek a vízilovak, közöttük mindig szép számmal 
hancúroznak a kicsinyek is. A mamák még a legnagyobb 
csapatokban sem tévesztik szem elől a saját kicsinyüket, 
és veszély esetén hangos bődüléssel hívják magukhoz. 


ak 


Állatkerti séta című sorozatunkban csaknem mindig 
találtok feladatot. A júniusi feladat helyes megfejtése: a 
strucc a legnagyobb a képen látható három madár közül. 


A budapesti állatkertben elhelyezett ládánkba 867 gye- 
rek dobta be a helyes megfejtést. Ezek közül sorsoltuk 
ki annak a tíz gyereknek a nevét, aki ajándékot kap. 

DOBNER KRISZTINA, PÁNDI MÁRK, TÓTH KATALIN, 
TÓTH KRISZTINA, ZOMBORI ZITA, Budapest — BIRINYI 
GÁBOR, Hőgyész — KOROM KRISZTINA, Poroszló — 
KOVÁCS ZOLTÁN, Kapuvár — PIROS TIBOR, Pécs — 
VÁRHELYI MIKLÓS, Tárnok. 


ja TERENTPRR 


. Mondóka 
Bt 
. . Egy — ösvényt küld a hegy, 
Kettő — nyerget küld a felhő, 
" — Három — lendülsz fecskeszárnyon, 
! . Négy — szelek útján mégy, 
Öt — kaput nyit a köd, 
Hat — bebocsát a nap, 
Hét — fényből sző mesét, 
Nyolc — visszalovagolsz, 
Kilenc — ide sietsz, 
Tíz — viszel engem is! 


(Bihari gyermekmondókák, gyűjtötte 
FARAGÓ JÓZSEF és FÁBIÁN IMRE) 

Bújócskáznak a gyerekek. Ez a kisfiú a hunyó, keresi a társait. te 
Hányan bújtak el a j Dörmögőnek annyi karikát, ahány rejtő- z 
ző gyereket sikerü evenned! Eszt css 

Találós kérdés: Melyik ember viszi iskolába a gyerekeket? 

Melyik út vezet a kijá- 
rathoz? Segíts a vakond- 
nak a helyes utat megta- 
lálni! jelöld színes ceruzá- 


MADÁR ESZTER raizai 


KOLTAI ÉVA rajza 


GYÁRFÁS ENDRE : 


Fanyarkás a szőlő nedve. 

Várni kell még a szüretre. 

Ám az éhes madárrajok 
felbukkannak emitt-amott, 
le-lecsapnak, lakmároznak. . . 
Nagy gond ez a három bocsnak. 


— Madárijesztő kell nekünk 


akad otthon használt ruha, 
aggassuk rá egy bábura! 


A mondja Bori. — Fiúk, gyerünk, 


my si ) 
8 éz 


7 


Hazamennek, nekilátnak, 
lyukas zsák, jó lesz kabátnak, 
kartonlapból készül kalap, 

a nyakkendő: selyemdarab. 
Kobaktök a bábu feje, 
egy-egy dió a két szeme. 


— Vigyük csak ki a szőlőbe! 
Minden madár retteg tőle, 
meglátjátok — mondja Berci. 

— Nem lesz kedvük szőlőt csenni! 


F. GYŐRFFY ANNA rajzai 

/ 
Ézt az oldalt te syinete ki! 
a [/ 

Áll a báb a tőkék között; 
szó, ami szó, jólöltözött! 
Suhogva jön sok-sok madár, 
kalapjára, vállára száll. 

Így csivog a seregélynép: 

— Látjátok, mily kedves, mily szép? 
A rigók meg ráfelelnek: 

— Sosem láttunk nála szebbet! 

/ Vissza többé nem is térnek. 


Berci morog, Marci dörmög: 

— Nem rettegik az ijesztőt. 
Túlontúl szép lett az árva, 

ezért járnak csodájára. 

— Megjártuk! — szól Bori s nevet, 
s vele a két fiúgyerek 

olyan csengőn-zengőn kacag, 

hogy az egész madárcsapat 

riadtan száll szerteszét. 


Sárkánygyerek a Bábszínházba készül 


— Játsszunk bábszínházat! — mondta a Sárkánygyerek ma- 
olvasta a Sárkánygyerek papája mája. 
a tévéújságból. — Játsszunk bábszínházat! — 
— Játsszunk bábszínházat! — kiáltották a Sárkányfejek. Jó 

F. GYŐRFFY ANNA rajza 


hangosan. És bekapcsolták a té- 

vét. Megnézték a műsort. 
Aztán összetolták a székeket, 

ráterítettek egy pokrócot, s a 


pokróc mögé bújtak. Ők voltak 
a színészek, a mackó meg a ba- 
bák a nézőközönség. Elmagya- 
rázták nekik, hogy a színházban 
mint illik viselkedni, merre kell 
nézni, mikor való tapsolni. 

Először az EGYSZER EGY 
KIRÁLYFIT játszották el. A 
tollseprű volt a gazdag bíró lá- 
nya, a cirokseprű pedig a kosár- 
kötő lánya. Milyen szépen éne- 
keltek hozzá! 

Aztán az ERDEI KUNYHÓ 
meséjét próbálták eljátszani. A 
mama lánykori fehér kesztyűjé- 
ből igazítottak szúnyogot, a pa- 
pa zöld zoknijára két paplan- 
gombotvarrtak—ezlett a béka. 
A nagypapa szőrös kucsmáját 
húzták a legkisebb sárkányfejre 
— így játszották el a medvét. 
Mekkorát nevettek, amikor ösz- 
szedőlt a kunyhó! 

Ez a végét nem érő nagy ne- 
vetés azt is jelezte, hogy elfá- 
radtak. 

A kissárkány nehezen aludt el 
ezen az estén. Édesanyja köny- 
vet emelt le a polcról. Maskara 
— ez volt a címe a könyvnek, és 
ez is a bábokról szólt. 


— Aludj el szépen, kisfiam! 
Majd elmegyünk a bábszínházba. 

— Az igaziba? 

— Az igaziba. Pesten van az 
Állami Bábszínház, Pécsett meg 
a Bóbita. Gyakran autóbuszba 
ül az egész színház és elutaznak 
a kis falvakba is, hogy az ottani 
gyerekek is megnézhessék a 
Rókamesét vagy a Gullivert 
vagy a Micimackót. 

— Jaj de jó, holnap autóbuszt 
fogok játszani, és én szállítom a 
királyfit, a medvét, a Diótörőt, 
Gullivert, a kosárfonólányt a 
nagymama falujába! 

— Az jó lesz! — nevetett 
Édesanya —, és betakarta a 
fiát. 

— Aludjál, hogy nagyra nőj- 
jél! Ha már iskolás leszel, belép- 
hetsz az iskolások bábcsoport- 
jába. Te leszel a legszebb Süsü a 
bábfesztiválon! 

— De anya, én Kicsinyuszi 
akarok lenni, nem Süsü! 

És csak akkor aludt el, amikor 
anyja megnyugtatta, hogy ő lesz 
a legszebb Kicsinyuszi az iskolai 
bábegyüttesben. 


Dörmögő Dömötör, a Magyar Úttörők Szövetségének gyermeklapja. me 
Megjelenik havonta. Főszerkesztő: Záhonyi Ede. Kiadja az Ifjúsági Lap- see 


EMLÉKEZTETŐ 
szülőknek, nagyszülőknek 
Folyóiratunk — oldalszá- 
mozásának alapszíne (a 
dominóké) mindig azt 
mutatja, hogy milyen 
korú gyermekeknek 
ajánljuk írásainkat, 


e Piros alapszín : 3—4 éve- 


seknek; 


0 kék alapszín: 5—6 éve- 


seknek; 


O sárga alapszín: első osz- 


tályosoknak; 


O fehéralap: mindenkinek. 

Kamilla és Kálmánka ikrek. 
Melyik közülük Kamilla? Me- 
lyik Kálmán? Vágd körül mind- 
két babát! A ruhákat, cipőket, 
fejrevalókat, játékokat is vágd 
körül! Válogasd külön azokat a 
darabokat, amelyeket biztosan 
Kamilla visel! Vajon hogy állna 
rajta a többi ruha? Talán nemis 
rosszul. . . Hát Kálmánon hogy 
állnának Kamilla ruhái? 

Rajzolj mindkét gyereknek 
új ruhákat! Legyen változatos a 
színük, a formájuk, hiszen min- 
den gyerekre más-más ruha 
illik! 


Tervezte és rajzolta: KOLTAI ÉVA 


